ลองตามรีวิววงในมาชิมข้าวต้มปลาอินทรีย์ดูค่ะ ความตลกอยู่ตรงที่เรามีการเปิดแอพแล้วขับรถตามแอพมาเรื่อยๆ แล้วก็ขณะที่กำลังบ่นว่า เอ๊ะๆ ร้านอยู่ตรงไหนนะ สายตาก็หันไปป๊ะกับร้านพอดีค่ะ เอาเป็นว่าร้านนั้นหาได้ไม่ยากเลยค่ะ สามารถจอดรถได้บริเวณด้านหน้าร้านเลยด้วย

เรามาถึงปุ๊บ ก็พบว่าวันนี้ทางร้านมีลูกน้องเพียงคนเดียวค่ะ ก็เลยทำอาหารมาเสิร์ฟได้ช้าหน่อย 

สั่งข้าวต้มปลาอินทรีย์ ข้าวผัดปลาอินทรีย์ และไข่ปลาทอด นอกจากนี้ยังสั่งปลาทอดราดยำมะม่วงกลับบ้านอีกด้วยค่ะ ...ข้าวต้มปลาอินทรีย์รสชาติดีมากค่ะ ทางร้านมีซอสเต้าเจี้ยวให้ปรุงรสทำให้รสชาติเด่นชัดขึ้น อร่อยดีค่ะ เนื้อปลาสด ทำให้แน่นและมีรสหวานในตัว ส่วนไข่ปลาทอดนั้นได้มาครึ่งจานเพราะเจ้าของร้านบอกว่าเหลือวัตถุดิบอยู่เพียงเท่านี้ รสชาติอร่อยค่ะ แต่บางชิ้นขมหน่อย และสุดท้ายคือเมนูข้าวผัดปลา อันนี้คุณแม่บอกว่ารสชาติดี ไม่มันเกินไปค่ะ มีกลิ่นกระทะอยู่ด้วยทำให้ฟินอยู่ไม่น้อย

